Славамір Даргель паспяхова спалучае працу з літаратурнай дзейнасцю, хаця даўно ў пенсіённым ўзросце. Сцвярджае, што яго прывабліваюць ваенная тэма, сельскае жыццё і апісанне роднай прыроды. Усё гэта ў пэўнай ступені можна знайсці і ў новай кнізе. Але яна больш адпавядае духоўным каштоўнасцям аўтара — павазе дабрыні, гумару, працавітасці, абавязковасці, бескарыслівасці. З пункту гледжання такіх агульначалавечых крытэрыяў у ёй аналізуюцца ўчынкі звычайных людзей на працягу значнага перыяду жыцця.